
Për akreditimin institucional dhe programeve të studimit “bachelor” të shkollës së lartë private “universiteti 
planetar i tiranës”

Në mbështetje të nenit 102 të Kushtetutës së Republikës së Shqipërisë dhe të nenit 62 të ligjit nr. 9741, datë 21.5.2007 “Për arsimin e lartë në Republikën e Shqipërisë”, të ndryshuar,

URDHËROJ:

1. Akreditimin institucional, në përputhje me vendimin nr. 356, datë 13.7.2012 të Këshillit të Akreditimit, të shkollës së lartë private “Universiteti Planetar i Tiranës”.
2. Akreditimin, në përputhje me vendimin nr. 356, datë 13.7.2012 të Këshillit të Akreditimit, në shkollën e lartë private “Universiteti Planetar i Tiranës” e programit të studimit “Bachelor” në:
a) Teknologji informacioni;
b) Informatikë ekonomike;
c) Sociologji;
d) Mësues i arsimit fillor;
e) Mësues i arsimit parashkollor;
f) Psikologji;
g) Infermieri e përgjithshme.
3. Shkolla e lartë private “Universiteti Planetar i Tiranës” të plotësojë rekomandimet e paraqitura në vendimin e Këshillit të Akreditimit, bashkëlidhur këtij urdhri, përpara fillimit të vitit të ri akademik 2012-2013.
4. Shkolla e lartë private “Universiteti Planetar i Tiranës” do t’i nënshtrohet vlerësimit dhe akreditimit periodik të programeve të studimit të përcaktuar në pikën 1 të këtij urdhri, çdo 6 vjet, sipas pikës 4 neni 62 të ligjit nr. 9741, datë 21.5.2007 “Për arsimin e lartë në Republikën e Shqipërisë”, të ndryshuar.
5. Urdhri bëhet publik në faqen zyrtare të Ministrisë së Arsimit dhe Shkencës.
6. Ngarkohet për zbatimin e këtij urdhri Agjencia Publike e Akreditimit të Arsimit të Lartë, Këshilli i Akreditimit, Drejtoria e Zhvillimit të Arsimit Privat dhe shkolla e lartë private “Universiteti Planetar i Tiranës”.
Ky urdhër hyn në fuqi menjëherë.
Ministri i Arsimit dhe Shkencës

